Document ID: /roh_data/filtered/fineweb-2-filterrobots_roh.jsonl.gz/40442

Ins saja dentant londervi ed er ferm persvadì da chattar ina soluziun, uschia Müller vinavant. Saja quai cun il chantun, cun la Confederaziun u er cun fundaziuns e privats che fissan pronts da surpigliar ils custs.
Il chantun Grischun ha actualmain be in contract da collavuraziun cun l'universitad da Fribourg. Tenor Martin Jäger, il schef dal departament d'educaziun, vegnian ins dentant er ad evaluar las pussaivladads da collavurar cun l'universitad da Turitg. In sustegn dal chantun Grischun n'è pia betg exclus.
Cumenzà ha l'entira discussiun enturn la professura da rumantsch a l'universitad da Turitg cun la decisiun da l'ETH da betg pli pajar la contribuziun da 100'000 francs a la professura. Questa contribuziun ha l'ETH paja passa 30 onns. Il prim d'october aveva la gasetta «Bündner Tagblatt» aveva rapportà che l'avegnir da la professura saja segirà perquai che l'universitad surpiglia sezza ils 100'000 francs.
RR actualitad 08:00